Le SFGM-Teicneolaíocht san Oideachas cuirtear comhtháthú TFC sa teagasc agus san fhoghlaim chun cinn i scoileanna ag an gcéad agus ag an dara leibhéal agus tacaíonn sé leo. Tá sé ina chuid den tseirbhís náisiúnta tacaíochta, an tSeirbhís um Fhorbairt Ghairmiúil do Mhúinteoirí, a fheidhmíonn faoi choimirce na Roinne Oideachais agus Scileanna. Ba é an Lárionad Náisiúnta do Theicneolaíocht san Oideachas (NCTE) a bhí freagrach as feidhmeanna SFGM-Teicneolaíocht san Oideachas roimhe seo. Comhtháthaíodh an NCTE sa SFGM i mí an Mheithimh 2012. Tá an SFGM á bhainistiú ag Ionad Oideachais Bhaile Átha Cliath Thiar.
Tagann dhá phríomhfheidhm SFGM-Teicneolaíocht san Oideachas faoi na réimsí seo a leanas:
Comhairle a sholáthar agus moltaí beartais a fhorbairt don Roinn Oideachais maidir le saincheisteanna i ndáil le forbairt agus úsáid na dteicneolaíochtaí digiteacha i gcóras oideachais na hÉireann
Comhairle agus tacaíocht ábhartha agus cothrom le dáta faoin Teicneolaíocht Dhigiteacha a sholáthar do scoileanna ar raon réimsí a bhaineann leis an teicneolaíocht chun cuidiú le bonneagar teicneolaíochta digití ardchaighdeáin a bhaint amach chun tacú leis an bhfoghlaim agus leis an teagasc.
Clár Leathanbhanda na Scoileanna do gach bunscoil agus iar-bhunscoil a chomhordú, agus an Deasc Seirbhíse Leathanbhanda a bhainistiú mar phointe teagmhála aonair do scoileanna chun tacú le seachadadh ábhair agus acmhainní foghlama ar líne
Clár cuimsitheach le aghaidh forbairt ghairmiúil leanúnach in úsáid na dteicneolaíochtaí digiteacha do mhúinteoirí agus do cheannairí scoile a dhearadh agus a chur chun feidhme
Tairseach an tsuímh gréasáin oideachais Scoilnet a fhorbairt agus a chothabháil, rud a chuirfear rochtain ar fáil ar bhreis is 23,000 acmhainn atá athbhreithnithe ag múinteoirí
Úsáid neamhspleách, éifeachtach agus níos sábháilte as an idirlíon ag daoine óga a chur chun cinn trí straitéis faisnéise agus feasachta mharthanach ó Webwise ina ndírítear ar thuismitheoirí, ar mhúinteoirí agus ar pháistí.
Acmhainní ábhair dhigitigh a fhorbairt agus rochtain ar uirlisí ábhair dhigitigh a bhaineann le curaclam na hÉireann a sholáthar
Faisnéis agus comhairle a chur ar fáil do ghníomhaireachtaí oideachais eile maidir le húsáid teicneolaíochtaí digiteacha chun críocha oideachais
Taighde a dhéanamh ar an dea-chleachtas in úsáid na dteicneolaíochtaí digiteacha san oideachas
Tá na hoifigí lonnaithe i gcampas Ollscoil Chathair Bhaile Átha Cliath i nGlas Naíon.
Seoladh: SFGM-Teicneolaíocht san Oideachas, INVENT, Ollscoil Chathair Bhaile Átha Cliath, Glas Naíon, Baile Átha Cliath 9